Salih Jalimam

Salih Jalimam (30. septembar 1951 - 26. april 2019) bio je bosanskohercegovački historičar.

 Biografija 
Rođen je u Zenici 30. septembra 1951. gdje je završio osnovnu školu i gimnaziju. Filozofski fakultet, Odsjek historija završio je u Sarajevu gdje je 11. februara 1975. diplomirao temom Crkva bosanska u 15. vijeku (na primjeru testamenta gosta Radina). Magistrirao je 24. maja 1982. temom Susret franjevaca i dominikanaca na teritoriji srednjovjekovne bosanske države. Doktorirao je u Tuzli 23. novembra 1998, odbranivši doktorsku disertaciju pod naslovom Djelatnost dominikanaca u srednjovjekovnoj Bosni.

Radio je u osnovnoj i srednjoj školi, Muzeju grada Zenice i u Centru vojnih škola Armije RBiH. Predavao je srednjovjekovnu historiju na Filozofskom fakultetu u Tuzli, Pedagoškom fakultetu u Bihaću, Fakultetu humanističkih nauka u Mostaru i Pedagoškom fakultetu u Zenici. Od 1. oktobra 2005. angažovan je na Pravnom fakultetu Univerziteta u Zenici na katedri: Historija države i prava Bosne i Hercegovine.

Bio je dekan Pravnog fakulteta u Zenici (do 24. decembra 2009.) i šef katedre historije države i prava i Predsjednik vijeća postdiplomskog studija na Pravnom fakultetu u Zenici (do 24. decembra 2009). Bio je član Upravnog odbora Univerziteta u Zenici i Senata Univerziteta, i član Senata Bošnjačkog instituta, Savjeta BZK "Preporod" Sarajevo. Bio je član Redakcije Godišnjaka Društva historičara BiH, Gračaničkog glasnika i časopisa Stav, glavni i odgovorni urednik Zbornika radova Pedagoškog fakulteta i Društvenih istraživanja.U zvanje višeg asistenta, uža naučna oblast: Historija Bosne i Hercegovine u srednjem vijeku izabran 11.11. 1996. (Filozofski fakultet Univerziteta u Tuzli) a u docenta, nastavno-naučna oblast Historija srednjovjekovne bosanske države 22. 2. 1999. (Filozofski fakultet Univerziteta u Tuzli).

U nastavno-naučno zvanje vanredni profesor za naučnu oblast: Historijske nauke na Pravnom fakultetu Univerziteta u Zenici izabran je 25. 1. 2006. Redovni profesor je bio od 28. januara 2011. (Pravni i Filozofski fakultet Univerziteta u Zenici) i Fakultet humanističkih nauka Univerziteta „Džemal Bijedić“ u Mostaru.

Preminuo je 26. aprila 2019. u Sarajevu.

Jalimam je napisao veći broj radova iz historije Bosne i Hercegovine. Najbolje rezultate je ostvario na polju vjerskih prilika u srednjovjekovnoj Bosni, naročito pišući o bogomilima, franjevcima i dominikancima, te o historiji Zenice. Učestvovao je sa referatima na više međunarodnih naučnih skupova i konferencija.

 Bibliografija 
Fojnica u istorijskoj literaturi.-Sarajevo-Fojnica 1984.
Bibliografija radova o istoriji Zenice.-Zenica 1985.
Zenica (fotomonografija).-Zenica 1986.
Vranduk-grad i utvrda.-Zenica 1990.
Putopisne bilješke i zapisi o zeničkom kraju.-Zenica 1991.
.Tiše ubijaju! Zenica, 1992,  123
Istorijske osnove države Bosne i Hercegovine.-Visoko 1994.
Vranduk- kraljevski grad.-Travnik 1996.
Prošlost Zenice do 1941. godine.-Zenica 1996.
Studija o bosanskim bogomilima.-Kalesija, 1996.
Izvori za istoriju srednjovjekovne bosanske države.-Tuzla, 1997.
Bosanski bogomili i zapadnoevropski heretici.-Sarajeva, 1998.
Djelatnost dominikanaca u srednjovjekovnoj Bosni.-Tuzla, 1999.
Historija bosanskih bogomila.-Tuzla, 1999.
Lastavica od bogomilskog zborišta do muslimanskog dovišta.-Zenica 1999.
Zenica (fotomonografija).-Zenica 1999.
Historija bosanskih bogomila.-Tuzla 2002.
Historija za prvi razred gimnazije.-Sarajevo 2003.
Historija za V razred osnovne škole.-Sarajevo 2003.
Vranduk (fotomonografija).-Zenica 2004.
Vranduk.-Zenica 2004.
Stolac od najstarijih vremena, (koautor: Senad Mičijević), Stolac 2005.
Duhovna susretanja, Hijatus, Zenica, 2006.
 Praktikum iz bosanskog komparativnog prava, Zenica, 2007.
Državnopravni razvitak Bosne i Hercegovine.-Zenica, 2008.
Kazniona. Knjiga o zeničkom zatvoru.-Zenica, 2008.
Historija Zenice, Zenica, 2009
Prikazi i recenzije.-Zenica, 2010..
Hrestomatija tekstova iz historije države i prava Bosne i Hercegovine.-Zenica, 2010.
Dominikanci u Bosni u srednjem vijeku.-Tuzla, 2009, 229
Kazneno popravni dom Zenica.-Zenica, 2009, 27
Hrestomatija tekstova iz historije države i prava Bosne i Hercegovine, Zenica, 2010, 234
The Penitentiary.-A Book abouit the Zenica Prison.   Zenica, 2011,  136
.Izvori za historiju srednjovjekovne Bosne i Hercegovine.-Zenica,2012, 236
Kulturna povijest Bosne i Hercegovine.-Zenica, 2013, 222

 Reference 

Kategorija:Rođeni 1951.
Kategorija:Biografije, Zenica
Kategorija:Bosanskohercegovačka historiografija
Kategorija:Historiografija srednjovjekovne Bosne
Kategorija:Umrli 2019.
Kategorija:Bivši studenti Univerziteta u Sarajevu
Kategorija:Bivši studenti Univerziteta u Tuzli